b'\n_START_ARTICLE_\nDry Creek\n_START_PARAGRAPH_\nDry Creek on Alaskan varhainen kivikautinen l\xc3\xb6yt\xc3\xb6paikka, jonka uskotaan liittyv\xc3\xa4n Amerikan asutukseen ja varhaisiin mets\xc3\xa4st\xc3\xa4jiin. Paikan ty\xc3\xb6kalul\xc3\xb6yd\xc3\xb6t ovat er\xc3\xa4\xc3\xa4t Alaskan vanhimmista. Dry creekist\xc3\xa4 on l\xc3\xb6ydetty vanhempia komponentti I:n ja nuorempia komponentti II:n kiviesineit\xc3\xa4. Komponentti I liitet\xc3\xa4\xc3\xa4n yleens\xc3\xa4 intiaanien esi-isiin, komponentti II eskimoiden esi-isiin.\n_START_SECTION_\nKomponentti I\n_START_PARAGRAPH_\nAlaskan varhaiskivikautisesta Dry Creek -l\xc3\xb6yt\xc3\xb6paikasta on l\xc3\xb6ydetty 11120\xc2\xb185 BP ik\xc3\xa4iseen Komponentti I:een kuuluvia litteit\xc3\xa4 pisaramaisia, py\xc3\xb6re\xc3\xa4n kolmion muotoisia ja kolmiomaisia hyvin tehtyj\xc3\xa4 2-puolisesti iskettyj\xc3\xa4 kivik\xc3\xa4rki\xc3\xa4 ja kaapimia. T\xc3\xa4m\xc3\xa4 kerrostuma "L\xc3\xb6ssi 2" on hiekkaista siltti\xc3\xa4 ja se kuuluu Nenana-kompleksiin joka ajoitetaan aikaan 11000 radiohiilivuotta sitten. Nenana-kompleksia sanotaan my\xc3\xb6s Chindadn-kompleksiksi._NEWLINE_Pisaramaisia k\xc3\xa4rki\xc3\xa4 sanotaan chindadn-k\xc3\xa4rjiksi ja niit\xc3\xa4 oli samaan aikaan my\xc3\xb6s Alaskan Walker Roadista, jonka nenana-kerrostuma ajoittuu aikaan 11000-11800 radiohiilivuotta sitten. Komponentti II:n el\xc3\xa4inl\xc3\xb6yd\xc3\xb6t ovat dallinlampaan ja wapitin luita.\n_START_SECTION_\nKomponentti II\n_START_PARAGRAPH_\nAlaskan Dry Creek -l\xc3\xb6yt\xc3\xb6paikan komponentti II ajoittuu aikaan 10690\xc2\xb1250 vuotta ja on l\xc3\xb6yt\xc3\xb6paikan kerrostumassa "L\xc3\xb6ssi 3", jossa on hiekkaista siltti\xc3\xa4 ja lis\xc3\xa4ksi savea. L\xc3\xb6ssiss\xc3\xa4 3 on ohuita orgaanisia kerrostumia joista vanhin lienee holoseenin alusta. Komponentti II kuuluu laajempaan Akmak-Denali-kompleksiin, joka muistuttaa Siperian Djuktain kulttuuria. Siihen liittyy mm. kartiomaisia mikroter\xc3\xa4ytimi\xc3\xa4 ja n\xc3\xa4iden esimuotoja, mikroteri\xc3\xa4, kaivertimia ja kaapimia. II-komponenttiin liittyy my\xc3\xb6s 2-puolisesti iskettyj\xc3\xa4 veitsi\xc3\xa4 ja k\xc3\xa4rki\xc3\xa4, jotka tuovat mieleen paleointiaanien Clovisin, joskaan eiv\xc3\xa4t ole niin hyvin ty\xc3\xb6stettyj\xc3\xa4 kuin Clovisin kulttuurin esineet. Komponentti II:n i\xc3\xa4ksi on arvioitu noin 10700-9300 radiohiilivuotta. El\xc3\xa4inl\xc3\xb6yd\xc3\xb6t ovat arobiisonin ja dallinlampaan luita.'